open-index/open-wikipedia-markdown huggingface dataset:
Τζαμάλ (ράπερ)

Ο **ΤΖΑΜΑΛ** είναι Έλληνας ράπερ και ερμηνευτής της underground hip hop σκηνής με έδρα του την πόλη της Θεσσαλονίκης. 

## Ιστορία
Γεννημένος τον Αύγουστο του 1984, ασχολήθηκε με το ραπ από μικρή ηλικία. Αρχικά, ασχολήθηκε με το graffiti, με αποτέλεσμα να συχνάζει στα Ηλύσια το 1997, όπου και προσχώρησε στην παρέα των 2G. Μετέπειτα, μαζί με τον ΛΕΞ και τον Mondi, είχαν ένα γκρουπ, τους Χάσμα, το οποίο βέβαια σταμάτησε, διότι συγχωνεύτηκαν μαζί με άλλα δύο σχήματα, ώστε να δημιουργηθούν τα Βόρεια Αστέρια το 1999. Σε συνεργασία με τα Βόρεια Αστέρια, συμμετείχε και στις τέσσερις δισκογραφικές δουλειές τους. Έπειτα από την τελευταία κυκλοφορία , το ***"[[Βόρεια Αστέρια|5 Αστέρων]]"***, τα μέλη άρχισαν να κυκλοφορούν σόλο υλικό. Ο ΤΖΑΜΑΛ κυκλοφόρησε το πρώτο του άλμπουμ, με τίτλο ***"Η Φαβέλα"***, τον Δεκέμβρη του 2015. Ο δίσκος αυτός αγαπήθηκε από το ευρύ κοινό, λόγω του ύφους και της θεματολογίας του, με αποτέλεσμα να θεωρείται πλέον κλασσικός. Έπειτα από 5 χρόνια, τον Φλεβάρη του 2020, κυκλοφορεί τον επόμενο του δίσκο, με τίτλο ***"Η Κούπα Του Ιούδα"***. Τέλος, η τρίτη, και ίσως πιο μεστή δισκογραφική του δουλειά, ήρθε τον Φλεβάρη του 2024, και είχε τον τίτλο ***"Terra Dannata".*** Η θεματολογία περιστρέφεται γύρω από την καθημερινότητα και τα αδιέξοδα της ζωής στην πόλη, τη φιλία, τη μουσική, τον έρωτα, τον θάνατο, τα ναρκωτικά, την αστυνομία και το πολιτικό σκηνικό μέσα από τη ματιά του ΤΖΑΜΑΛ. Αυτά που ξεχωρίζουν είναι τα ***"Πίεση"***, ***"Όσο Η Ελλάδα Με Μεγάλωνε"*** και το ***"Εκρηκτικά",*** όπου συμμετέχει ο Dani Gambino.

## Παραπομπές


Κατηγορία:Έλληνες ράπερ
Το σενάριο: η τέχνη και η τεχνική (οι βάσεις της σεναριογραφίας)

**Το σενάριο: η τέχνη και η τεχνική (οι βάσεις της σεναριογραφίας)** (Αγγλικά: *Screenplay: The Foundations of Screenwriting ("A Step-by-Step Guide from Concept to Finished Script")*) είναι ένας μη μυθιστορηματικός οδηγός δημιουργίας σεναρίων γραμμένος από τον Σιντ Φιλντ (Syd Field). *Το σενάριο*, που δημοσιεύτηκε για πρώτη φορά το 1979, καλύπτει την τέχνη και την τεχνική του σεναρίου. Θεωρήθηκε μπεστ σέλερ λίγο μετά την κυκλοφορία του, ενώ μέχρι σήμερα έχει πουλήσει εκατομμύρια αντίτυπα. Έχει χρησιμεύσει ως σημείο αναφοράς για τους Τζαντ Άπαταου (Judd Apatow), Τζέιμς Κάμερον, Φρανκ Ντάραμποντ, Τίνα Φέι και πολλούς άλλους επαγγελματίες σεναριογράφους. Τώρα, μεταφρασμένο σε περισσότερες από δώδεκα γλώσσες, *Το σενάριο* θεωρείται η «Βίβλος» του σεναριογράφου.

Στα Ελληνικά κυκλοφόρησε το 1986 από τις Εκδόσεις Κάλβος σε μετάφραση του Πολύκαρπου Πολυκάρπου.

## Περιεχόμενο
Τα κεφάλαια του βιβλίου είναι τα εξής:

Εισαγωγή
1. Τι είναι το Σενάριο;
2. Το Θέμα
3. Ο Ήρωας
4. Χτίζοντας τον Ήρωα
5. Πλάθοντας τον Ήρωα
6. Αρχή και Τέλος
7. Η Δέση
8. Η Σεκάνς
9. Η Κρίσιμη Σκηνή
10. Η Σκηνή
11. Η Διασκευή
12. Η γραπτή μορφή του Σεναρίου
13. Η οικοδόμηση του Σεναρίου
14. Το γράψιμο του Σεναρίου
15. Για τη Συνεργασία
16. Κάτι προσωπικό

### Οι τρεις πράξεις
Σύμφωνα με τον Σιντ Φιλντ ένα συνηθισμένο σενάριο αποτελείται από 120 σελίδες ή αλλιώτικα διαρκεί δυο ώρες. Κάθε σελίδα, δηλαδή, αντιπροσωπεύει κι ένα λεπτό. 

* Η αρχή είναι η πρώτη πράξη που είναι γνωστή και ως δέση, γιατί μέσα σε 30 πάνω κάτω σελίδες πρέπει να μπουν σε λειτουργία όλα τα δεδομένα του μύθου.

* Η δεύτερη πράξη περιέχει τον κύριο όγκο του μύθου. Καταλαμβάνει τις σελίδες 30 έως 90. Λέγεται σύγκρουση, γιατί η σύγκρουση είναι η βάση κάθε δραματικής μορφής.

* Τέλος, η τρίτη πράξη περιλαμβάνεται ανάμεσα στις σελίδες 90 και 120. Είναι η λύση του μύθου. Το τέλος. Μας λέει τι συμβαίνει στον ήρωα. Ζει ή πέθανε. Πέτυχε ή απότυχε.

Λίγο πριν το τέλος της πρώτης πράξης υπάρχει η πρώτη κρίσιμη σκηνή και λίγο πριν το τέλος της δεύτερης πράξης η δεύτερη κρίσιμη σκηνή. Κρίσιμη σκηνή είναι ένα επεισόδιο ή ένα γεγονός που μπαίνει στη ροή του μύθου και την στρέφει σε διαφορετική κατεύθυνση.

## Yποδοχή
* Αφού πούλησε εκατομμύρια αντίτυπα, το βιβλίο θεωρείται ότι ξεκίνησε τη βιομηχανία τού «πώς να γράψεις το σενάριο μιας ταινίας». 
* *Το σενάριο* χρησιμοποιείται σε περισσότερα από 400 κολέγια και πανεπιστήμια παγκοσμίως.
* Ο σκηνοθέτης Τζαντ Άπαταου (Judd Apatow) είπε: «Όποτε γράφω ένα σενάριο, βγάζω το βιβλίο του και το ξαναδιαβάζω... για να δω αν κατέστρεψα κάτι».

## Δείτε επίσης
* Περί ποιητικής (Αριστοτέλης)

## Παραπομπές


Κατηγορία:Σενάρια
Κατηγορία:Μη μυθοπλαστικά βιβλία
Κομητεία Τζόνσον (Τζόρτζια)

Η **Κομητεία Τζόνσον** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 9.189 κάτοικοι. Η έδρα της κομητείας είναι το Ράιτσβιλλ.
## Ιστορία
Η κομητεία Τζόνσον δημιουργήθηκε από το νομοθετικό σώμα της Τζόρτζια στις 11 Δεκεμβρίου 1858, από τμήματα των κομητειών Εμάνουελ, Λόρενς και Ουάσινγκτον. Η κομητεία πήρε το όνομα της από τον κυβερνήτη της Τζόρτζια, τον γερουσιαστή και τον υποψήφιο αντιπρόεδρο των ΗΠΑ Χέρσελ Βεσπάσιαν Τζόνσον.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 800 τ.χλμ, εκ των οποίων 780 τ.χλμ είναι στεριά και 20 τ.χλμ (1,2%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Ουάσινγκτον (βόρεια)
* Κομητεία Τζέφερσον (βορειοανατολικά)
* Κομητεία Εμάνουελ (ανατολικά)
* Κομητεία Τρόιτλεν (νότια)
* Κομητεία Λόρενς (νοτιοδυτικά)
* Κομητεία Ουίλκινσον (δυτικά)

## Παραπομπές


Κατηγορία:Κομητείες της Τζόρτζια
Κομητεία Τζόνσον (Τέξας)

Η **Κομητεία Τζόνσον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 179.927 κάτοικοι.  Η έδρα της κομητείας είναι το Κλίμπερν.  Η κομητεία Τζόνσον πήρε το όνομά της από τον συνταγματάρχη Μίντλετον Τέιτ Τζόνσον πρεσβύτερο, πολιτικό και στρατιωτικό στον Μεξικανοαμερικανικό Πόλεμο και στον Αμερικανικό Εμφύλιο Πόλεμο (πολεμώντας για τον Στρατό των Συνομοσπονδιακών Πολιτειών).  Η κομητεία Τζόνσον περιλαμβάνεται στη μητροπολιτική στατιστική περιοχή Ντάλας – Φορτ Γουόρθ – Άρλινγκτον.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,900 τ.χλμ , εκ των οποίων 1,880 τ.χλμ είναι ξηρά και 20 τ.χλμ  (1,3%) καλύπτονται από νερό. 

## Παραπομπές


Κατηγορία:Κομητείες του Τέξας
Κομητεία Τζόνσον (Τενεσί)

Η **Κομητεία Τζόνσον** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 17.948 κάτοικοι.  Η έδρα της κομητείας είναι το Μάουντεν Σίτυ.  Είναι η βορειοανατολικότερη κομητεία της πολιτείας, που μοιράζεται σύνορα με τη Βιρτζίνια και τη Βόρεια Καρολίνα.
## Ιστορικό
Η κομητεία Τζόνσον δημιουργήθηκε το 1836 από τμήματα της κομητείας Κάρτερ. Αυτό ακολούθησε πολλά χρόνια διαφωνίας σχετικά με την τοποθεσία της έδρας της κομητείας Κάρτερ, με τους κατοίκους της σημερινής κομητείας Τζόνσον να υποστηρίζουν ότι το ταξίδι στο Ελίζαμπεθτον ήταν πολύ μακρύ και δύσκολο. Όταν η αίτησή τους για μεταφορά της έδρας σε πιο κεντρική τοποθεσία απορρίφθηκε, ζήτησαν από το νομοθετικό σώμα της πολιτείας τη δημιουργία μιας νέας κομητείας. Η νέα κομητεία πήρε το όνομά της από τον Τόμας Τζόνσον, έναν πρώιμο άποικο. Η έδρα της κομητείας αρχικά ονομάστηκε "Τέιλορσβιλλ" προς τιμήν του συνταγματάρχη Τζέιμς Τέιλορ, ωστόσο άλλαξε σε "Μάουντεν Σίτυ" τη δεκαετία του 1880. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 780 τ.χλμ , εκ των οποίων 770 τ.χλμ είναι στεριά και 10 τ.χλμ (1,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Τενεσί
Ελσεΐντ Χίσαϊ

Ο **Ελσεΐντ Χίσαϊ** (*Elseid Hysaj*, 2 Φεβρουαρίου 1994) είναι Αλβανός ποδοσφαιριστής που αγωνίζεται ως αμυντικός στη Λάτσιο και είναι ο αρχηγός της εθνικής Αλβανίας.

Ξεκίνησε την καριέρα του το 2011 από την Έμπολι και το 2015 υπέγραψε στη Νάπολι, με την οποία κατέκτησε ένα κύπελλο Ιταλίας (2019-20). Από το 2021 είναι παίκτης της Λάτσιο.

Είναι μέλος της εθνικής Αλβανίας από το 2013 και αρχηγός της από το 2016. Επελέγη στο ρόστερ της ομάδας στο Euro 2016 και στο Euro 2024.

## Παραπομπές


## Εξωτερικοί σύνδεσμοι
* 

Κατηγορία:Αλβανοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές Εθνικής Αλβανίας Κ21
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Έμπολι ΦΚ
Κατηγορία:Ποδοσφαιριστές Λάτσιο
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2024
Τούλα Αλεξανδράκη

Η **Τούλα (Γαλάτω) Αλεξανδράκη** (Κουφόβουνο Διδυμοτείχου, 11 Δεκεμβρίου 1948) είναι Ελληνίδα συνταξιούχος κτηνοτρόφος. Είναι εκλεγμένη ευρωβουλευτής με την Ελληνική Λύση (ΕΣΜ), για την περίοδο 2024-29.

Γεννήθηκε και μεγάλωσε στο Κουφόβουνο Έβρου. Διατηρεί κρεοπωλείο με τον γιο της στην Αλεξανδρούπολη, ενώ η ίδια είναι συνταξιούχος κτηνοτρόφος. Στις ευρωεκλογές του 2024 τοποθετήθηκε στο ψηφοδέλτιο της Ελληνικής Λύσης και εξελέγη ευρωβουλευτής με 51.326 σταυρούς.

## Παραπομπές


Κατηγορία:Έλληνες επιχειρηματίες
Κατηγορία:Ευρωβουλευτές εκλεγμένοι με την Ελληνική Λύση
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Νίκος Αναδιώτης

Ο **Νίκος Αναδιώτης** (Αθήνα, 10 Φεβρουαρίου 1983) είναι Έλληνας ηθοποιός, μοντέλο, επιχειρηματίας, παρουσιαστής και πολιτικός. Είναι εκλεγμένος ευρωβουλευτής με τη Νίκη για την περίοδο 2024-29.

## Βιογραφικά στοιχεία
Γεννήθηκε στην Αθήνα, αλλά μεγάλωσε στο Αίγιο, με τους γονείς του να κατάγονται από την Φωκίδα.

Σπούδασε στο Τμήμα Επιστήμης Φυσικής Αγωγής και Αθλητισμού του Πανεπιστημίου Αθηνών, παρακολουθώντας παράλληλα και μαθήματα παραδοσιακών ελληνικών χορών. Συνέχισε τις σπουδές του, στη Φυσικοθεραπεία στο Τεχνολογικό Εκπαιδευτικό Ίδρυμα Δυτικής Ελλάδας.

Είναι παντρεμένος, από τον Αύγουστο του 2012, με τη Βασιλική Σταματοπούλου, με την οποία έχουν αποκτήσει δυο γιους.

## Επαγγελματική σταδιοδρομία
αριστερά|μικρογραφία|197x197εσ|Ο Νίκος Αναδιώτης το 2024
Έχει εργαστεί ως μοντέλο, ενώ συμμετείχε σε ελληνικές σειρές όπως «Οι Βασιλιάδες», «Αν ήμουν πλούσιος», «Τα πέντε κλειδιά», «Οκτώ λέξεις». Το 2012-2013, συμμετείχε στο ριάλιτι χορού Dancing with the Stars. Το 2014 βρέθηκε στο πάνελ των συνεργατών της Σταματίνας Τσιμτσιλή στην εκπομπή «Happy Day» του Alpha και συνέχισε ως συνεργάτης της Κωνσταντίνας Σπυροπούλου στην εκπομπή «Σπίτι μου, Σπιτάκι μου», στον ίδιο τηλεοπτικό σταθμό. Το 2017, συμμετείχε στο ριάλιτι επιβίωσης Nomads του ΑΝΤ1, και διαγωνίσθηκε έως τον ημιτελικό. Το καλοκαίρι του 2018, παρουσίασε μαζί με την Νικολέττα Ράλλη, την εκπομπή «Καλοκαίρι μαζί», στον ANT1.

Από το 2019, διατηρεί κατάστημα εστίασης στο κέντρο της Αθήνας.

## Πολιτική σταδιοδρομία
Στις ευρωεκλογές του 2024 τοποθετήθηκε στο ψηφοδέλτιο της Νίκης και εξελέγη Ευρωβουλευτής.

Με πολλές δηλώσεις του έχει ταχθεί κατά της τεκνοθεσίας από ομοφυλόφιλα ζευγάρια, ενώ συμμετείχε και σε σχετικό συλλαλητήριο στην πλατεία Συντάγματος.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες μοντέλα
Κατηγορία:Έλληνες επιχειρηματίες
Κατηγορία:Έλληνες τηλεπαρουσιαστές
Κατηγορία:Ευρωβουλευτές εκλεγμένοι με τη Νίκη
Κατηγορία:Ευρωβουλευτές της Ελλάδας εκλεγμένοι την περίοδο 2024-2029
Μπράιαν Κριστάντε

Ο **Μπράιαν Κριστάντε** (*Bryan Cristante*, 3 Μαρτίου 1995) είναι Ιταλός ποδοσφαιριστής που αγωνίζεται ως αμυντικός μέσος για τη Ρόμα και την εθνική Ιταλίας.

Ξεκίνησε την επαγγελματική καριέρα το 2011 από τη Μίλαν, αφού προηγουμένως είχε περάσει από τις ακαδημίες της. Το 2014 υπέγραψε στην Μπενφίκα, με την οποία κατέκτησε δύο πρωταθλήματα. Στη συνέχεια, παραχωρήθηκε δανεικός διαδοχικά στην Παλέρμο, στην Πεσκάρα και στην Αταλάντα. Το 2018 έγινε παίκτης της Αταλάντα και δόθηκε δανεικός στη Ρόμα. Το 2019 υπέγραψε στη Ρόμα, με την οποία κατέκτησε το Κόνφερενς Λιγκ τη σεζόν 2021–22.

Από το 2010 έπαιξε στις ομάδες νέων της Ιταλίας, ενώ το 2017 έκανε το ντεμπούτο του με την εθνική ομάδα των ανδρών. Συμμετείχε στο Euro 2020 κατακτώντας το τρόπαιο και απονεμήθη σε εκείνον και όλη την ομάδα το Τάγμα της Αξίας της Ιταλικής Δημοκρατίας. Επίσης, κλήθηκε στην αποστολή της ομάδας στο Euro 2024.

## Παραπομπές


## Εξωτερικοί σύνδεσμοι
* 

Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ιππότες του Τάγματος της Αξίας της Ιταλικής Δημοκρατίας
Κατηγορία:Μέσοι ποδοσφαιριστές
Κατηγορία:Ιταλοί ποδοσφαιριστές στο εξωτερικό
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές ΟΣΣ Παλέρμο
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Ρόμα
Κατηγορία:Παίκτες νικητές ΟΥΕΦΑ Κόνφερενς Λιγκ
Η αποχώρηση του Τσώσερ

***Η αποχώρηση του Τσώσερ ***(αγγλικός τίτλος *Chaucer's Retraction*) ή ***Η ανάκληση του Τσώσερ*** είναι το τελευταίο τμήμα από τις ''Ιστορίες του Καντέρμπερυ'' (1387-1400) του Τζέφρυ Τσώσερ. Το σύντομο κείμενο είναι γραμμένο ως απολογία, όπου ο συγγραφέας ζητά συγχώρηση για τα χυδαία και προσβλητικά τμήματα των *Ιστοριών* και άλλων προηγούμενων έργων του και ζητά άφεση για τις αμαρτίες του.

Για τους ιστορικούς της λογοτεχνίας η αμφιβολία παραμένει, αν η αποκήρυξη των πιο κοσμικών έργων του θα έπρεπε να εκληφθεί ως γνήσια ή αν συνεχίζει με το ειρωνικό ύφος και το σατιρικό περιεχόμενο των υπόλοιπων *Ιστοριών* του.

## Περιεχόμενο
Η συλλογή ιστοριών τελειώνει με μια συγγνώμη από τον συγγραφέα, ο οποίος ζητά τη συγχώρεση του αναγνώστη του για την επιπολαιότητα και τη ματαιοδοξία του έργου του. Ο Τσώσερ απεικονίζει τις πιο χυδαίες και ανάξιες πτυχές όχι μόνο των *Ιστοριών του Καντέρμπερυ*, αλλά και προηγούμενων ποιημάτων του όπως *Τρωίλος και Χρυσηίδα*, *Ο Οίκος της Δόξας*, *Ο θρύλος των Ωραίων γυναικών*, *Το βιβλίο της δούκισσας* και *Η Βουλή των Πτηνών*. Ταυτόχρονα, ευχαριστεί τον Θεό που του έδωσε την ευκαιρία να γράψει περισσότερο ευσεβή έργα υψηλότερης ηθικής αξίας, όπως είναι η μετάφρασή του έργου του Βοήθιου *De conssolatione philosophiae* (*Η παρηγορία της Φιλοσοφίας*), οι ομιλίες του, οι βίοι των αγίων και το βιβλίο του Λεούν (τώρα χαμένο). Τέλος, ο συγγραφέας ζητά από τους αναγνώστες να προσευχηθούν για τη σωτηρία της ψυχής του.

## Σχόλιο
Η τελική απολογία που ολοκληρώνει το αριστούργημα του Τσώσερ έχει γίνει εδώ και καιρό αντικείμενο συζήτησης από κριτικούς λογοτεχνίας, οι οποίοι έχουν δώσει διαφορετικές και συχνά αντίθετες ερμηνείες. Έτσι, δεν είναι ξεκάθαρο αν πρόκειται για ειλικρινείς δηλώσεις μεταμέλειας από την πλευρά του Τσώσερ, για συνέχεια του θέματος της μετάνοιας μετά την *[[Η ιστορία του πάστορα|Ιστορία του πάστορα]]* ή απλώς για έναν τρόπο διαφήμισης των υπόλοιπων έργων του: πράγματι, στις τελευταίες γραμμές του σύντομου κειμένου ο συγγραφέας παραθέτει τα σημαντικότερα έργα της λογοτεχνικής του παραγωγής, διακρίνοντας το ιερό από το βέβηλο και προσφέροντας ουσιαστικά στον αναγνώστη του τη δυνατότητα να επιλέξει άλλα αναγνώσματά του σύμφωνα με το δικό του γούστο. 

Υπάρχει επίσης η πιθανότητα η αποκήρυξη του Τσώσερ να ήταν αποτέλεσμα μετάνοιας αργά στη ζωή του και όχι κάτι που γράφτηκε μαζί με τις υπόλοιπες *Ιστορίες*, αλλά ένα κείμενο που προστέθηκε στο τέλος της συλλογής διηγημάτων από εκδότες μετά τον θάνατο του συγγραφέα.

## Μεταφράσεις στα ελληνικά
* *Οι ιστορίες του Καντέρμπερυ*, μτφ: Δημοσθένης Κορδοπάτης, εκδ. Μελάνι, 2014 
* *Οι ιστορίες του Καντέρμπερυ*, μτφ: Γιώργος Χαλβατζόγλου, εκδ. Νησίδες, 2018 

## Παραπομπές
Σχέση (αποσαφήνιση)

## Γενική χρήση
* Σχέση, γενικός ορισμός για την σχέση μεταξύ δύο κοινωνικών οντοτήτων
* Διαπροσωπικές σχέσεις αναφέρονται σχέσεις μεταξύ δύο ή περισσότερων ατόμων (όπως οι συγγενικές σχέσεις)
* Δημόσιες Σχέσεις αναφέρονται στις σχέσεις μεταξύ οργανισμών ή κομμάτων
* Διεθνείς σχέσεις αναφέρονται στις σχέσεις μεταξύ δύο κρατών

## Μαθηματικά
* Μαθηματική σχέση μεταξύ δύο συνόλων A και B είναι ένα σύνολο από ζεύγη της μορφής (a, b) όπου τα a ανήκουν στο A και τα b στο B.
* Σχέση επίσης ονομάζεται ένας μαθηματικός τύπος (π.χ. η σχέση Στιούαρτ στην γεωμετρία)

## Πληροφορική
* Σχεσιακή βάση δεδομένων είναι μία συλλογή δεδομένων οργανωμένη σε συσχετισμένους πίνακες που επιτρέπει ανάγνωση, εγγραφή, τροποποίηση με εντολές εκφρασμένες σε μαθηματικές σχέσεις
Νίκολα Μιλένκοβιτς

Ο **Νίκολα Μιλένκοβιτς** (*Nikola Milenković*, σερβικά κυριλλικά: *Никола Миленковић*, 12 Οκτωβρίου 1997) είναι Σέρβος επαγγελματίας ποδοσφαιριστής που αγωνίζεται ως κεντρικός αμυντικός για τη Νότιγχαμ Φόρεστ και την εθνική ομάδα της Σερβίας.

Αφού αγωνίστηκε στις ακαδημίες της Παρτιζάν Βελιγραδίου, πέρασε το 2012 στην ομάδα των ανδρών και το 2015 παραχωρήθηκε δανεικός στην Τελεόπτικ. Με την Παρτιζάν κατέκτησε ένα πρωτάθλημα και δύο Κύπελλο Σερβίας. Από το 2017 έως το 2024 ήταν παίκτης της Φιορεντίνα. Τη σεζόν 2022-23 επελέγη στην καλύτερη ενδεκάδα του Κόνφερενς Λιγκ, ενώ τη σεζόν 2023-24 έφτασε στον τελικό της διοργάνωσης. Τον Ιούλιο του 2024 υπέγραψε στη Νότιγχαμ Φόρεστ.

Με την εθνική ομάδα έκανε το ντεμπούτο του το 2016 σε έναν φιλικό αγώνα με το Κατάρ. Επελέγη στο ρόστερ της ομάδας στο Μουντιάλ 2018, στο Μουντιάλ 2022 και στο Euro 2024.

## Παραπομπές


## Εξωτερικοί σύνδεσμοι
* 

Κατηγορία:Σέρβοι ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Εθνικής Σερβίας Κ21
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΦΚ Τελεόπτικ
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Νότιγχαμ Φόρεστ
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρέμιερ Λιγκ
Κατηγορία:Σέρβοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Καστράκι Μαγνησίας

Το **Καστράκι** καταγράφεται ως ακατοίκητος οικισμός της Θεσσαλίας στην Περιφερειακή Ενότητα Μαγνησίας.

## Γενικά στοιχεία
Το Καστράκι βρίσκεται δίπλα και βόρεια από τις Μικροθήβες και δυτικά από τον αρχαιολογικό χώρο της αρχαίας πόλης των Φθιωτίδων Θηβών. Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Μικροθηβών. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι, μαζί με τις Μικροθήβες αποτελούν την κοινότητα Μικροθηβών που υπάγεται στη Δημοτική Ενότητα Νέας Αγχιάλου του Δήμου Βόλου και σύμφωνα με την απογραφή 2011 δεν είχε μόνιμους κατοίκους ενώ το 2001, 1991, 1981 και 1971 απογράφησαν 15, 0, 21 και 27 αντίστοιχα.

## Παραπομπές


Κατηγορία:Χωριά της περιφερειακής ενότητας Μαγνησίας
Δημητριαδα Μαγνησιας
Κατηγορία:Νέα Αγχίαλος
Κοινότητα Μικροθηβών Μαγνησίας

Η **Κοινότητα Μικροθηβών** συστάθηκε με την αρχική ονομασία Κοινότητα Ακιτσίου στις 31 Αυγούστου 1912 με την απόσπαση του οικισμού Άκιτσι από το δήμο Αλμυρού και τον ορισμό του ως έδρα της κοινότητας. Το Άκιτσι και η κοινότητα μετονομάστηκαν σε *Μικροθήβαι* στις 26 Νοεμβρίου 1916. Το 1942 η κοινότητα υπήχθη στον νομό Μαγνησίας και λειτούργησε ως το 1997, οπότε καταργήθηκε και προσαρτήθηκε στον δήμο Νέας Αγχιάλου. 

## Κοινοτάρχες

## Παραπομπές


Κατηγορία:Δήμος Βόλου
Μπένγιαμιν Σέσκο

Ο **Μπένγιαμιν Σέσκο** (*Benjamin Šeško*, 31 Μαΐου 2003) είναι Σλοβένος επαγγελματίας ποδοσφαιριστής που αγωνίζεται ως επιθετικός για την Μάντσεστερ Γιουνάιτεντ και την εθνική ομάδα της Σλοβενίας.

Εντάχθηκε στη Σάλτσμπουργκ το 2019 σε ηλικία 16 ετών από τις ακαδημίες της Ντομζάλε. Δόθηκε δανεικός στην εφεδρική ομάδα της Σάλτσμπουργκ, τη Λίφερινγκ, για δύο σεζόν, όπου πέτυχεε 22 γκολ σε 44 αγώνες στη δεύτερη κατηγορία της Αυστρίας. Έκανε το ντεμπούτο του με την πρώτη ομάδα της Σάλτσμπουργκ τον Ιανουάριο του 2021 και κέρδισε τρία πρωταθλήματα και ένα κύπελλο Αυστρίας. Το 2023 υπέγραψε στη Λειψία, με την οποία κατέκτησε το Σούπερ Καπ Γερμανίας.Στις αρχές του Αυγούστου 2025 εντάχθηκε στην Μάντσεστερ Γιουνάιτεντ με το ποσό-ρεκόρ των 85 εκατομμυρίων ευρώ.https://www.manutd.com/en/news/detail/official-benjamin-sesko-signs-for-manchester-united

Μπορούσε να εκπροσωπήσει τη Σλοβενία και τη Βοσνία-Ερζεγοβίνη (λόγω της μητέρας του που κατάγεται από το Ντόμποϊ) και επέλεξε την πρώτη. Εκπροσώπησε τη Σλοβενία σε επίπεδο νέων από κάτω των 15 έως κάτω των 19, προτού γίνει ο νεότερος παίκτης που εμφανίστηκε για την εθνική ομάδα των ανδρών τον Ιούνιο του 2021, όταν έκανε το ντεμπούτο του σε ηλικία 18 ετών. Πέτυχε το πρώτο του γκολ για την εθνική ομάδα τον Οκτώβριο του 2021, γεγονός που τον έκανε τον νεότερο σκόρερ της Σλοβενίας. Επελέγη στο ρόστερ της ομάδας στο Euro 2024.

## Παραπομπές


Κατηγορία:Σλοβένοι ποδοσφαιριστές
Κατηγορία:Ποδοσφαιριστές Εθνικής Σλοβενίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές ΡΜ Λειψίας
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Β΄ Κατηγορίας Αυστρίας
Κατηγορία:Ποδοσφαιριστές Μπούντεσλιγκα
Κατηγορία:Σλοβένοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αυστρία
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Πρόσωπα με καταγωγή από τη Βοσνία και Ερζεγοβίνη
NGC 4314

Ο **[[Νέος Γενικός Κατάλογος|NGC]] 4314** είναι ραβδωτός σπειροειδής γαλαξίας ο οποίος απέχει περίπου 53&nbsp;εκατομμύρια έτη φωτός και βρίσκεται στον αστερισμό Κόμη Βερενίκης. Βρίσκεται περίπου 3° βόρεια και λίγο δυτικότερα από τον αστέρα γ Κόμης Βερενίκης και είναι δυνατή η παρατήρησή του με μικρό τηλεσκόπιο. Τον ανακάλυψε ο αστρονόμος Ουίλιαμ Χέρσελ (William Herschel) στις 13 Μαρτίου 1785. Το 1961 ο Άλαν Σάντατζ (Allan Sandage) τον κατέγραψε ως ιδιόμορφο γαλαξία εξαιτίας της ασυνήθιστης μορφής της κεντρικής περιοχής της «ράβδου» του.

## Χαρακτηριστικά
Ανήκει στην ομάδα γαλαξιών «Κόμη I» και ταξινομείται ως SBa, είναι δηλαδή ένας ραβδωτός σπειροειδής που έχει τους βραχίονές του πολύ κοντά στην κεντρική του περιοχή. Η κεντρική «ράβδος» του εκτείνεται σε ακτίνα 76″ πριν ενωθεί με τους σπειροειδείς βραχίονες. Εξαιρουμένης της περιοχής του πυρήνα του, ο γαλαξίας δεν διαθέτει αξιόλογα αποθέματα αερίων και δεν υπάρχουν περιοχές H II στους εξώτερους βραχίονές του.

Γύρω από τον πυρήνα, σε ακτίνα 9″, υπάρχει δακτύλιος στον οποίο γεννώνται νέοι αστέρες. Εκεί έχουν παρατηρηθεί 76 ανοικτά αστρικά σμήνη, τα περισσότερα εκ των οποίων είναι ηλικίας το πολύ 15 εκατομμυρίων ετών. Η τρέχουσα περίοδος μαζικού σχηματισμού νέων αστέρων εκτιμάται πως διήρκησε για τριάντα εκατομμύρια χρόνια. Έξω από τον προαναφερθέντα δακτύλιο, τα άστρα είναι γενικά μεγαλύτερης ηλικίας.

## Παραπομπές

## Αναφορές

## Εξωτερικοί σύνδεσμοι
* 

Κατηγορία:Ραβδωτοί σπειροειδείς γαλαξίες
Κατηγορία:Κόμη Βερενίκης
4314
40097
07443
NGC 4469

Ο **[[Νέος Γενικός Κατάλογος|NGC]] 4469** είναι σπειροειδής γαλαξίας ο οποίος απέχει περίπου 55 εκατομμύρια έτη φωτός και βρίσκεται στον αστερισμό Παρθένο. Πρόκειται επίσης για γαλαξία LINER. Τον ανακάλυψε ο αστρονόμος Ουίλιαμ Χέρσελ στις 15 Απριλίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Γαλαξίες LINER
Κατηγορία:Παρθένος (αστερισμός)
4469
41164
07622
Κατηγορία:Σμήνος της Παρθένου
Γιαν Τζια-γιου

Η **Γιαν Τζια-γιου** (κινεζ. 杨家玉 , γενν. 18 Φεβρουαρίου 1996) είναι Κινέζα αθλήτρια του βάδην, που ειδικεύεται στις αποστάσεις των 10&nbsp;χιλιομέτρων και των 20 χιλιομέτρων. Αναδείχθηκε χρυσή Ολυμπιονίκης στα 20 χλμ. στους Ολυμπιακούς Αγώνες του 2024. 

Επίσης ήταν παγκόσμια πρωταθλήτρια στα 20&nbsp;χιλιόμετρα στο Παγκόσμιο Πρωτάθλημα στο Λονδίνο το 2017. Το ατομικό ρεκόρ που είχε σημειώσει τότε στον τελικό (13 Αυγούστου), με 1 ώρα 26 λ. 18 δευτ., της επέτρεψε να τερματίσει μόλις μπροστά από τη Μεξικανή Λουπίτα Γκονσάλες (1:26:19) και την Ιταλίδα Αντονέλλα Παλμιζάνο (1:26:36, επίσης ατομικό ρεκόρ) Την ίδια σχεδόν στιγμή η επίσης Κινέζα Λιου Χσιου-τζι ακυρωνόταν με δραματικό τρόπο μόλις 20 μέτρα προτού κερδίσει το χάλκινο μετάλλιο. Το επόμενο έτος η Γιαν πήρε το χρυσό μετάλλιο στους Ασιατικούς Αγώνες στην Τζακάρτα.

Το 2019 η Γιαν αγωνίσθηκε στο ίδιο αγώνισμα στο Παγκόσμιο Πρωτάθλημα Στίβου 2019, που έγινε στην Ντόχα, εκεί όμως ακυρώθηκε με τέταρτη κόκκινη κάρτα.

Στις 20 Μαρτίου 2021 η Γιαν σημείωσε νέο παγκόσμιο ρεκόρ στα 20 χιλιόμετρα βάδην με επίδοση 1:23:49, στο Κινεζικό Πρωτάθλημα Βάδην, που έγινε σε μεγάλο υψόμετρο στο Όρος Χουάνγκ. Το ρεκόρ αυτό δεν έχει καταρριφθεί ακόμα.

## Παραπομπές


## Εξωτερικοί σύνδεσμοι
* Η αθλήτρια στο World Athletics

Κατηγορία:Κινέζοι αθλητές του στίβου
Κατηγορία:Βαδιστές
Κατηγορία:Παγκόσμιοι πρωταθλητές στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Χρυσοί Ολυμπιονίκες του στίβου
Κατηγορία:Κινέζοι Ολυμπιονίκες
Τζεμάιμα Μόνταγκ

Η **Τζεμάιμα Μόνταγκ** (αγγλ. *Jemima Montag*, γενν. 15 Φεβρουαρίου 1998) είναι Αυστραλή αθλήτρια του βάδην, που ειδικεύεται στις αποστάσεις των 10&nbsp;χιλιομέτρων και των 20 χιλιομέτρων. Πήρε το αργυρό μετάλλιο στο δεύτερο αγώνισμα στο Παγκόσμιο Πρωτάθλημα Στίβου 2023 στη Βουδαπέστη. με επίδοση 1:27:16, που απετέλεσε νέο ρεκόρ Αυστραλίας και Ωκεανίας.

Η Μόνταγκ γεννήθηκε στο προάστιο της Ανατολικής Μελβούρνης από γονείς εβραϊκής καταγωγής. Ξεκίνησε να λαμβάνει μέρος σε ειδικούς αγώνες για παιδιά από την ηλικία των επτά ετών, ενθαρρυνόμενη από τη μητέρα της, η οποία ήταν αθλήτρια του δρόμου μετ' εμποδίων. Η Τζεμάιμα εμπνεύσθηκε μεταξύ άλλων από την Κάθι Φρίμαν. Η πρώτη της νίκη ήταν στην κλάση κάτω των 20 ετών του Πρωταθλήματος Βάδην Ωκεανίας το 2014. Το πρώτο της μετάλλιο σε παγκόσμιους αγώνες ήρθε τον Μάιο του ίδιου έτους, στην ομαδική κατάταξη των 10 χιλιομέτρων στο Παγκόσμιο Κύπελλο Βάδην Ομάδων της IAAF, αν και η ίδια τερμάτισε μόλις 12η.

Η Μόνταγκ σπούδασε φυσικές επιστήμες στο Πανεπιστήμιο της Μελβούρνης και εργάζεται σε εταιρεία διανομής φαγητού σε φτωχές οικογένειες.

Κέρδισε το χρυσό μετάλλιο στον αγώνα των 20 χιλιομέτρων βάδην στους Αγώνες της Κοινοπολιτείας του 2018, όπου προπορευόταν μαζί με τη συμπατριώτισσα της Αυστραλή Κλαιρ Γουντς-Τάλεντ, εξασφαλίζοντας τη νίκη όταν η Γουντς ακυρώθηκε στο τελευταίο μέρος της διαδρομής.

Στο Παγκόσμιο Πρωτάθλημα Στίβου 2023 στη Βουδαπέστη η Μόνταγκ κατέλαβε τη δεύτερη θέση στα 20 χιλιόμ. βάδην, 25 δευτερόλεπτα πίσω από τη νικήτρια.

## Παραπομπές


## Εξωτερικοί σύνδεσμοι
* Η αθλήτρια στο World Athletics
* Η Τζεμάιμα Μόνταγκ στο Athletics Australia

Κατηγορία:Αυστραλοί αθλητές του στίβου
Κατηγορία:Βαδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στη Θερινή Πανεπιστημιάδα 2019
Κατηγορία:Αυστραλοί εβραϊκής καταγωγής
Κατηγορία:Αθλητές του στίβου στους Θερινούς Ολυμπιακούς Αγώνες 2024
Ασαγί Αγτζακάντ

Το **Ασαγί Αγτζακάντ** (αζερικά: *Aşağı Ağcakənd* και παλαιότερα *Şaumyan* αρμενικά: **Σαχουμιάν** Շահումյան) είναι ένα χωριό στην περιοχή Γκορανμπόι του Αζερμπαϊτζάν.  Ο δήμος αποτελείται από τα χωριά Ασαγί Αγτζακάντ (Σαχουμιάν), Γιουχαρί Αγτζακάντ (Βερινσέν) και Μεσαλί (Χαρχαπούτ). Το χωριό είχε αρμένικη πλειοψηφία πριν από τον Πρώτο Πόλεμο του Ναγκόρνο Καραμπάχ και την Επιχείρηση Τσαϊκέντ. 

## Ονόματα
Το χωριό ήταν γνωστό ως **Νερκινσέν** (αρμενικά: Ներքինշեն). Κατά την διάρκεια της σοβιετικής εποχής μετονομάστηκε σε **Σαχουμιάν** (αρμενικά: Շահումյան) ως τιμή του Στεπάν Σαχουμιάν

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Γκορανμπόι
Κατηγορία:Χωριά του Αζερμπαϊτζάν
AUTODOC

**Η AUTODOC SE** είναι μια εταιρεία ηλεκτρονικού εμπορίου που πουλά ανταλλακτικά αυτοκινήτων και σχετικά προϊόντα σε 27 ευρωπαϊκές χώρες, πηγή πληροφοριών για ανταλλακτικά αυτοκινήτων και συντήρηση οχημάτων. Βασικοί πελάτες της είναι ιδιώτες και μικρότερα συνεργεία.

## Ιστορία
Η AUTODOC ιδρύθηκε το 2008 ως E&S Pkwteile GmbH από τους Alexej Erdle, Max Wegner και Vitalij Kungel. Στα πρώτα χρόνια της λειτουργίας της, η εταιρεία βρισκόταν στην περιοχή Weißensee του Βερολίνου. Από το 2010, οι χώροι γραφείων και logistics της έχουν την έδρα τους στην περιοχή Λίχτενμπεργκ του Βερολίνου. Η επέκταση στην Αυστρία και την Ελβετία ξεκίνησε το 2011 και ακολούθησε είσοδος στις αγορές του Ηνωμένου Βασιλείου, της Γαλλίας, της Ιταλία και της Ισπανία το 2012.

Το 2015 η εταιρεία μετονομάστηκε σε AUTODOC GmbH. Μέχρι το 2016 τα ετήσια έσοδά της ξεπέρασαν τα 100 εκατομμύρια ευρώ, ενώ το 2017 ξεπέρασαν τα 250 εκατομμύρια ευρώ.

Το 2018 η εταιρεία ΑUTODOC επέκτεινε τη γκάμα των προϊόντων της, για να συμπεριλάβει ανταλλακτικά για φορτηγά και άλλα επαγγελματικά οχήματα.

Το 2021 τα ετήσια έσοδα της εταιρείας ξεπέρασαν το 1 δισεκατομμύριο ευρώ.

Το 2018  η εταιρεία αναγνωρίστηκε από τους Financial Times ως μια από τις ταχύτερα αναπτυσσόμενες εταιρείες στην Ευρώπη βάσει των εσόδων της.

Τον Σεπτέμβριο του 2021 η AUTODOC άλλαξε τη νομική μορφή της από GmbH σε ανώνυμη εταιρεία, ενώ από τον Νοέμβριο του 2022, η εταιρεία λειτουργεί ως AUTODOC SE (Societas Europaea).

Το 2023 τα έσοδα της εταιρείας AUTODOC αυξήθηκαν στα 1,3 δισεκατομμύρια ευρώ.

Το 2024, η AUTODOC πέτυχε πωλήσεις ύψους περίπου 1,6 δισεκατομμυρίων ευρώ .

## Επισκόπηση
Η γκάμα προϊόντων της εταιρείας περιλαμβάνει περίπου 6,7 εκατομμύρια ανταλλακτικά για αυτοκίνητα, φορτηγά και μοτοσικλέτες από τους τομείς κινητήρων, σασί, φωτισμού, ηλεκτρικών συστημάτων, εξαερισμού και ελαστικών για περισσότερα από 75.000 μοντέλα οχημάτων (2.500 κατασκευαστές για 176 μάρκες αυτοκινήτων, 23 μάρκες φορτηγών και 154 μάρκες μοτοσικλετών). Η AUTODOC δραστηριοποιείται σε 27 ευρωπαϊκές χώρες και απασχολεί περίπου 6.000 άτομα σε 13 τοποθεσίες.

Το 2018 η AUTODOC ήταν ο επίσημος συνεργάτης του ADAC Rally Masters.

Το 2019 η AUTODOC ήταν o επίσημος συνεργάτης του Παγκόσμιου Πρωταθλήματος Ράλι της FIA (WRC) και χορηγός σε όλους τους ευρωπαϊκούς γύρους.

Την ίδια χρονιά, η AUTODOC κυκλοφόρησε την ηλεκτρονική πλατφόρμα AUTODOC CLUB και το 2020 κυκλοφόρησε τo app AUTODOC CLUB για iOS και Android καθώς και το πρόγραμμα AUTODOC PLUS.

Η AUTODOC παρέχει στους ιδιοκτήτες αυτοκινήτων χρήσιμες πληροφορίες μέσω των διαδικτυακών πλατφορμών της. Δημοσιεύει άρθρα, οδηγούς και βίντεο με οδηγίες σχετικά με τη συντήρηση και την επισκευή οχημάτων. Αυτά τα υλικά είναι προσβάσιμα μέσω του ιστολογίου της ιστοσελίδας της AUTODOC και της πλατφόρμας AUTODOC Club, η οποία προσφέρει πάνω από 2.500 εγχειρίδια σε μορφή PDF και βίντεο, καθώς και εργαλεία για την παρακολούθηση του ιστορικού συντήρησης και των δαπανών.

## Αναφορές


Κατηγορία:Επιχειρήσεις της Γερμανίας
Κατηγορία:Εταιρείες ιδρυθείσες το 2008
Μεσαλί (Γκορανμπόι)

Το **Μεσαλί** (αζερικά: *Meşəli* και παλαιότερα **Χαρχαπούτ** *Xarxaput* αρμενικά: Խարխապուտ)  είναι ένα χωριό στο δήμο Ασαγί Αγτζακάντ στην περιοχή Γκορανμπόι του Αζερμπαϊτζάν.  Το χωριό είχε Αρμενική πλειοψηφία πριν από τον Πρώτο Πόλεμο του Ναγκόρνο-Καραμπάχ και την Επιχείρηση Τσαϊκέντ. 

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Γκορανμπόι
Γενί Ζοντ

Το **Γενί Ζοντ (**αζερικά: *Yeni zod* παλαιότερα 
**Αζάντ** *Azad* αρμενικά: **Αζάτ** Ազատ,) είναι ένα χωριό και δήμος στην περιοχή Γκοϊγκόλ του Αζερμπαϊτζάν.  Το χωριό είχε αρμενικό πληθυσμό πριν την έξοδο των Αρμενίων από το Αζερμπαϊτζάν μετά το ξέσπασμα της σύγκρουσης του Ναγκόρνο Καραμπάχ.

Το 1989, το χωριό έγινε το σπίτι των εθνοτικών Αζέρων προσφύγων από το Σοτκ (Ζοντ στα αζέρικα) της Αρμενίας. Το χωριό έγινε η νέα δημοτική έδρα γνωστή ως Γενί Ζοντ ("Νέο Ζοντ").

## Παραπομπές


Κατηγορία:Κατοικημένες περιοχές στην Επαρχία Γκοϊγκόλ
Κοινότητα Αγριάς Μαγνησίας

Η **Κοινότητα Αγριάς** (αρχικά του τότε νομού Λαρίσης) συστάθηκε στις 31 Αυγούστου 1912 με την απόσπαση του οικισμού Αγριά από το δήμο Νηλείας και τον ορισμό του ως έδρα της κοινότητας. Η κοινότητα αποσπάστηκε από τον νομό Λαρίσης στον νομό Μαγνησίας το 1942 και λειτούργησε ως την κατάργησή της, το 1997, οπότε μετατράπηκε σε δήμο, ο οποίος καταργήθηκε το 2010.

## Δημοτική κοινότητα
Η δημοτική κοινότητα Αγριάς είναι χαρακτηρισμένη ως αστικός πεδινός οικισμός, με έκταση 3,752 χμ² (2011). 

### Πληθυσμός

## Κοινοτάρχες και δήμαρχοι

## Παραπομπές


Κατηγορία:Δήμος Βόλου
Γιουχαρί Αγτζακάντ

Το **Γιουχαρί Αγτζακάντ** (αζερικά: *Yuxarı Ağcakənd*) ή **Βερινσέν** (αρμενικά: Վերինշեն) είναι χωριό στο Αζερμπαϊτζάν, το οποίο αποτελεί μέρος του δήμου Ασαγί Αγτζακάντ. Το χωριό είχε αρμένικη πλειοψηφία πριν από τον Πρώτο Πόλεμο του Ναγκόρνο Καραμπάχ και την Επιχείρηση Δαχτυλίδι.

## Παραπομπές


Κατηγορία:Χωριά του Αζερμπαϊτζάν
Κατηγορία:Κατοικημένες περιοχές στην Επαρχία Γκορανμπόι
Κομητεία Τζόνσον (Μιζούρι)

Η **Κομητεία Τζόνσον** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 54.013 κάτοικοι.  Έδρα της κομητείας του είναι το Γουόρενμπουργκ.  Η κομητεία σχηματίστηκε στις 13 Δεκεμβρίου 1834, από την κομητεία Λαφαγιέτ και ονομάστηκε από τον Αντιπρόεδρο Ρίτσαρντ Μέντορ Τζόνσον. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,160 τ.χλμ, εκ των οποίων 2,150 τ.χλμ είναι στεριά και 10 τ.χλμ (0,5%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μιζούρι
Κομητεία Τζόνσον (Νεμπράσκα)

Η **Κομητεία Τζόνσον** () είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 5.290 κάτοικοι.  Έδρα της κομητείας είναι το Τεκούμσε.  Η κομητεία ιδρύθηκε το 1855 και οργανώθηκε το 1857.    Πήρε το όνομά της από τον Ρίτσαρντ Μέντορ Τζόνσον, ο οποίος ήταν Αντιπρόεδρος των Ηνωμένων Πολιτειών από το 1837 έως το 1841.  

Σύμφωνα με το Γραφείο Απογραφής των ΗΠΑ η κομητεία έχει συνολική έκταση 980 τ.χλμ , εκ των οποίων 970 τ.χλμ  είναι στεριά και 10 τ.χλμ (0,2%) καλύπτονται από ύδατα (λίμνες, ποτάμια).  Είναι η τέταρτη μικρότερη κομητεία στη Νεμπράσκα ανά περιοχή.
## Παραπομπές


Κατηγορία:Κομητείες της Νεμπράσκα
Κομητεία Τζόνσον (Κεντάκι)

Η **Κομητεία Τζόνσον** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 22.680 κάτοικοι.  Η έδρα της κομητείας είναι η Πέιντσβιλ.  Η κομητεία σχηματίστηκε το 1843 και πήρε το όνομα της από τον Ρίτσαρντ Μέντορ Τζόνσον, συνταγματάρχη του πολέμου του 1812 και εκπρόσωπο των Ηνωμένων Πολιτειών, Γερουσιαστή και Αντιπρόεδρο των Ηνωμένων Πολιτειών . 

Η κομητεία ιδρύθηκε στις 24 Φεβρουαρίου 1843, από τη Γενική Συνέλευση του Κεντάκι από γη που δόθηκε από τις κομητείες Φλόιντ, Λόρενς και Μόργκαν.   Εκείνη την εποχή, η έδρα της κομητείας του Πέηνσβιλλ ήταν ήδη μισθωμένη πόλη για εννέα χρόνια. Τα σπίτια είχαν χτιστεί στο Πέηνσβιλλ ήδη από τη δεκαετία του 1810. 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 680 τ.χλμ , εκ των οποίων 675 τ.χλμ είναι στεριά και 5,0 τ.χλμ   (0,8%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κεντάκι
Αντόνιο Γουάτσον

Ο **Αντόνιο Γουάτσον** (αγγλ. *Antonio Watson*, γενν. 11 Σεπτεμβρίου 2001) είναι Τζαμαϊκανός αθλητής του στίβου και συγκεκριμένα δρομέας ταχύτητας.

Το 2018 κέρδισε το αργυρό μετάλλιο στον δρόμο 200 μέτρων στο Παγκόσμιο Πρωτάθλημα Στίβου Νέων, που έγιναν στο Μπουένος Άιρες. Τρία χρόνια αργότερα πήρε το χάλκινο μετάλλιο στο ίδιο αγώνισμα και το χρυσό στη σκυταλοδρομία 4×100 μέτρων στο Πρωτάθλημα U23 της NACAC.

Το 2023 πέτυχε τη μεγαλύτερη μέχρι τώρα επιτυχία του, κατακτώντας το χρυσό μετάλλιο στο Παγκόσμιο Πρωτάθλημα Στίβου 2023 στη Βουδαπέστη.

## Παραπομπές


## Εξωτερικοί σύνδεσμοι
* Αντόνιο Γουάτσον στον ιστότοπο του World Athletics

Κατηγορία:Τζαμαϊκανοί αθλητές δρόμων ταχύτητας
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Παγκόσμιοι πρωταθλητές στίβου
Βίκτορ Κιπλάνγκατ

Ο **Βίκτορ Κιπλάνγκατ** (αγγλ. *Victor Kiplangat*, γενν. 10 Νοεμβρίου 1999) είναι μαραθωνοδρόμος από την Ουγκάντα, γνωστός από την κατάκτηση του χρυσού μεταλλίου του Παγκόσμιου Πρωταθλήματος Στίβου του 2023 (27 Αυγούστου).

Οι αρχικές του εμπειρίες τρεξίματος ήταν σε αγώνες ταχύτητας. «Άρχισα να τρέχω στα 100 μέτρα, αλλά δεν ήμουν πολύ γρήγορος», εξηγεί για τα χρόνια στο δημοτικό σχολείο. «Την πρώτη μου χρονιά ήρθα προτελευταίος στα 100 μέτρα και μετά την επόμενη χρονιά επέστρεψα και τερμάτισα στην ίδια θέση».

Συνδυάζοντας τρέξιμο στίβου και *cross country* με ορεινό τρέξιμο – μια δημοφιλής διεθνής διαδρομή για δρομείς αντοχής από την Ουγκάντα – ήταν αρκετά καλός για να κερδίσει την επιλογή για το Παγκόσμιο Πρωτάθλημα κάτω των 20 ετών το 2016, όπου κατέλαβε τη 18η θέση στα 5.000 μέτρα. Την επόμενη χρονιά συμμετείχε στο Παγκόσμιο Πρωτάθλημα Cross Country στην πατρίδα του την Ουγκάντα και κατέλαβε την αξιόλογη 19η θέση στον αγώνα Κ20. Ο Ουγκαντανός διατήρησε την ανάπτυξή του ως αθλητής ηλικιακής ομάδας τερματίζοντας έκτος στα 10.000 μέτρα στο Παγκόσμιο Πρωτάθλημα Κ20 το 2018 στο Τάμπερε της Φινλανδίας.

Το 2021 έκανε το ντεμπούτο του στο μαραθώνιο στην Κωνσταντινούπολη, όπου κέρδισε τον αγώνα σε 2:10:18. Στον Μαραθώνιο του Αμβούργου τον Απρίλιο του 2022, έφυγε πάνω από πέντε λεπτά από τον καλύτερο χρόνο του, καταγράφοντας ένα εκπληκτικό 2:05,09 για την  τέταρτη θέση. Προπονείται με τον παγκόσμιο πρωταθλητή των δρόμων αντοχής Τζόσουα Τσέπτεγκεϊ.

Το 2022 είχε κερδίσει το χρυσό μετάλλιο του μαραθωνίου στους Αγώνες της Κοινοπολιτείας, παρά το γεγονός ότι είχε πάρει μια λάθος στροφή λίγο πριν από το τέλος του αγώνα.

## Κυριότερες συμμετοχές σε αγώνες

## Παραπομπές


## Εξωτερικοί σύνδεσμοι
*  Ο Κιπλάνγκατ στον ιστότοπο του World Athletics
* Αναλυτικές πληροφορίες επιδόσεων

Κατηγορία:Ουγκαντέζοι αθλητές
Κατηγορία:Δρομείς μεγάλων αποστάσεων
Κατηγορία:Μαραθωνοδρόμοι
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου
Ν,Ν-Δισ(2-υδροξυαιθυλ)-γλυκίνη

Η **Ν,Ν-δισ(2-υδροξυαιθυλ)-γλυκίνη** είναι οργανική ένωση που χρησιμοποιείται κατά κόρον ως ρυθμιστικό διάλυμα κατά την εργαστηριακή προετοιμασία βιολογικών ή χημικών διαλυμάτων.

Είναι ένα από τα λεγόμενα, *ρυθμιστικά διαλύματα του Good*, και έχει τιμή pKa 8,35 σε θερμοκρασία 20°C. Προετοιμάζεται από την αντίδραση της γλυκίνης με το οξείδιο του αιθυλενίου (οξιράνιο), ακολουθούμενη από υδρόλυση της παραγόμενης λακτόνης.

Αυτή η γλυκίνη (Ν,Ν-δισ(2-υδροξυαιθυλ)-γλυκίνη) προέρχεται ως ρύπος από συστήματα αμινών που χρησιμοποιούνται για το γλυκαντικό αέριο. Παράγεται έτσι διαμέσου αντίδρασης μείωσης των αμινών, παρουσία είτε O2, SO2, H2, ή του θειοθειικού.

## Βλέπε επίσης
* Ν-Τρι-(υδροξυμεθυλ)-μεθυλο-γλυκίνη

## Εξωτερικοί σύνδεσμοι
* Πληροφορίες ασφαλείας   

## Παραπομπές


Κατηγορία:Χημικές ενώσεις
Κατηγορία:Υδροξυοξέα
Animaniacs: Η Ευχή του Γουάκο

To ***Animaniacs: Η Ευχή του Γουάκο*** (πρωτότυπος αγγλικός τίτλος: *Wakko's Wish*) είναι μια αμερικανική ταινία κινουμένων σχεδίων του 1999, η οποία βασίζεται στη σειρά κινουμένων σχεδίων *[[Animaniacs]]* της περιόδου 1993-1998 και αποτελεί το φινάλε της σειράς μέχρι την επανεκκίνηση της σειράς το 2020. Μεταφέρει όλους τους χαρακτήρες των *Animaniacs* σε έναν οιονεί παραμυθένιο κόσμο του 19ου αιώνα και απεικονίζει τον αγώνα τους να βρουν το αστέρι των ευχών που θα τους πραγματοποιήσει μια ευχή.

Η ταινία κυκλοφόρησε για πρώτη φορά σε VHS στις 21 Δεκεμβρίου 1999. Περιέχει 10 πρωτότυπα τραγούδια και η πλειοψηφία των ηθοποιών επαναλαμβάνουν τους αντίστοιχους ρόλους τους από την τηλεοπτική σειρά.

## Ηθοποιοί και Χαρακτήρες
### Πρωταγωνιστικές φωνές
* Τζες Χαρνέλ - *Γουάκο*
* Τρες Μακνίλ - *Ντοτ*, *Marita Hippo*, *Νοσοκόμα*
* Ρομπ Πόλσεν - *Γιάκο*, *Πίνκυ*, *Δρ. Σκράτσασνιφ*
* Sherri Stoner - *Σλάπι*
* Nathan Ruegger - *Σκίπι*
* Μορίς Λαμάρς - *Μπρέιν*, *Σκουίτ*
* Φρανκ Γουέλκερ - *Ραλφ*, *Βαρώνος Φον Κλοτζ*, *Ραντ*, *Buttons*, *Chicken Boo*, *Flavio Hippo*
* Νάνσι Καρτράιτ - *Μίντυ*
* Chick Vennera - *Πέστο*
* John Mariano - *Μπόμπι*
* Bernadette Peters - *Ρίτα*
* Paxton Whitehead - *Βασιλιάς Σαλαζάρ*
* Ben Stein - *Desire Fulfillment Facilitator*
* Τζεφ Μπένετ - *Baloney*, *ο λοχαγός της φρουράς*
* Paul Rugg - *Mr. Director*
* Julie Brown - *Μινέρβα Μινκ*
* Tom Bodett - *Αφηγητής*
* Steven Bernstein - *ο ίδιος*

### Ελληνική Μεταγλώττιση
* Διονύσης Κλάδης - *Γιάκο*
* Χρήστος Θάνος - *Γουάκο*, *Ραλφ*, *Ραντ*, *Μπόμπι*
* Στεφανία Χούγια - *Ντοτ*, *Σκίπι*, *Νοσοκόμα*, *Μίντυ*, *Ρίτα*
* Νίκος Παπαδόπουλος - *Βασιλιάς Σαλαζάρ*, *Πίνκυ*, *Δρ. Σκράτσασνιφ*, *Σκουίτ*
* Τηλέμαχος Κρεβάικας - *Βαρώνος Φον Κλοτζ*, *Μπρέιν*, *Πέστο*, *Αφηγητής*
* Σοφία Τσάκα - *Σλάπι*, *Πολυάσχολη Μαμά*

**Τραγουδούν:**
* Μπάμπης Αλεξανδρόπουλος - *Γιάκο*, *Γουάκο*, *Δρ. Σκρατσασνίφ*
* Στεφανία Χούγια - *Ντοτ*
* Χριστίνα Αλεξίου - *Ρίτα*
* Βασίλης Αξιώτης - *Ραλφ*, *Περιστέρια*
* Ευτυχία Ραυτοπούλου - *Σλάπι*

#### Συντελεστές
Σκηνοθετική Επιμέλεια: Σοφία Τσάκα

Μετάφραση: Σοφία Τσάκα

Προσαρμογή: Σοφία Τσάκα

Μουσική Επιμέλεια: Ηλίας Αχλαδιώτης

## Παραπομπές


## Εξωτερικοί σύνδεσμοι
* ''Animaniacs: Η Ευχή του Γουάκο'' στο IMDb

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1999
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες κινουμένων σχεδίων της Amblin Entertainment
Κατηγορία:Ταινίες κινουμένων σχεδίων του 1999
Ράντου Ντραγκουσίν

Ο **Ράντου Ματέι Ντραγκουσίν** (, , 3 Φεβρουαρίου 2002-) είναι Ρουμάνος επαγγελματίας ποδοσφαιριστής που αγωνίζεται ως αμυντικός για την Τότεναμ Χότσπερ και την εθνική ομάδα της Ρουμανίας. Είναι κυρίως σέντερ μπακ, ενώ μπορεί να παίξει και ως δεξί μπακ.

Ξεκίνησε την καριέρα του στις ακαδημίες της Γιουβέντους το 2020 και αργότερα την ίδια χρονιά έκανε το ντεμπούτο του στην πρώτη ομάδα, σε ηλικία 18 ετών. Μετά από δανεισμό σε Σαμπντόρια, Σαλερνιτάνα και Τζένοα αντίστοιχα, υπέγραψε μόνιμο συμβόλαιο με την τελευταία το 2023. Τον επόμενο Ιανουάριο, εντάχθηκε στην Τότεναμ σε μεταγραφή αρχικής αξίας 25 εκατομμυρίων ευρώ (21,5 εκατ. λίρες), που τον έκανε τον πιο ακριβό Ρουμάνο ποδοσφαιριστή όλων των εποχών. 

Με την εθνική Ρουμανίας συμμετείχε το 2021 με την ομάδα κάτω των 21 ετών σε έναν αγώνα στο Ευρωπαϊκό Πρωτάθλημα. Την επόμενη χρονιά, έκανε το ντεμπούτο του με την ομάδα των ανδρών σε μια φιλική ήττα 0–1 από την Ελλάδα. Επελέγη στο ρόστερ της ομάδας στο Euro 2024.
## Παραπομπές


## Εξωτερικοί σύνδεσμοι
* 
* 

Κατηγορία:Ρουμάνοι ποδοσφαιριστές
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Εθνικής Ρουμανίας Κ17
Κατηγορία:Ποδοσφαιριστές Εθνικής Ρουμανίας Κ19
Κατηγορία:Ποδοσφαιριστές Εθνικής Ρουμανίας Κ21
Κατηγορία:Αμυντικοί ποδοσφαιριστές
Κατηγορία:Ρουμάνοι ποδοσφαιριστές στο εξωτερικό
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ποδοσφαιριστές Τζένοα
Κατηγορία:Ποδοσφαιριστές Τότεναμ Χότσπερ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ευρωπαϊκού Πρωταθλήματος 2024
NGC 4730

Ο **[[Νέος Γενικός Κατάλογος|NGC]] 4730** είναι φακοειδής γαλαξίας ο οποίος απέχει περίπου 160 εκατομμύρια έτη φωτός και βρίσκεται στον αστερισμό Κένταυρο. Τον ανακάλυψε ο αστρονόμος Τζων Χέρσελ (John Herschel) στις 8 Ιουνίου 1834 και είναι ένας από τους γαλαξίες του Σμήνους του Κενταύρου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κένταυρος (αστερισμός)
4730
43611
-7-27-3
Σος (Χοτζαβέντ)

Το **Σος** (αζερικά: *Sos* αρμενικά: Սոս) είναι ένα χωριό στην επαρχία Χοτζαβάντ του Αζερμπαϊτζάν, στην περιοχή του Ναγκόρνο Καραμπάχ.  Το χωριό έχει εθνική Αρμενική πλειοψηφία, και είχε επίσης Αρμενική πλειοψηφία το 1989. 

## Παραπομπές


Κατηγορία:Επαρχία Χοτζαβάντ
Μάρτιν Ντούμπραβκα

Ο **Μάρτιν Ντούμπραβκα** (*Martin Dúbravka*, 15 Ιανουαρίου 1989) είναι Σλοβάκος επαγγελματίας ποδοσφαιριστής που αγωνίζεται ως τερματοφύλακας για τη Νιούκασλ Γιουνάιτεντ και την εθνική ομάδα της Σλοβακίας.

Αφού έπαιξε στις πρώτες κατηγορίες του σλοβακικού, δανικού και τσεχικού ποδοσφαίρου, εντάχθηκε στη Νιούκαστλ Γιουνάιτεντ τον Ιανουάριο του 2018, αρχικά ως δανεικός. Κέρδισε το βραβείο του παίκτη της χρονιάς του συλλόγου τη σεζόν 2019–20. Πέρασε ένα μέρος της σεζόν 2022-23 ως δανεικός στη Μάντσεστερ Γιουνάιτεντ, κερδίζοντας το Λιγκ Καπ Αγγλίας.

Εκπροσώπησε τη Σλοβακία σε επίπεδο κάτω των 21 ετών, πριν κάνει το ντεμπούτο του με την ομάδα των ανδρών τον Μάιο του 2014. Ξεκίνησε και τους τρεις αγώνες της Σλοβακίας στο Euro 2020, ενλω επελέγη στο ρόστερ της ομάδας στο Euro 2024.

## Παραπομπές


Κατηγορία:Σλοβάκοι ποδοσφαιριστές
Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές Εθνικής Σλοβακίας Κ21
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Έσμπιεργκ ΦΒ
Κατηγορία:Ποδοσφαιριστές ΜΣΚ Ζίλινα
Κατηγορία:Ποδοσφαιριστές Σλόβαν Λίμπερετς
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Πρωταθλήματος Σλοβακίας
Κατηγορία:Ποδοσφαιριστές Σουπερλίγκα Δανίας
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Πρέμιερ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Δανία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Χάρης Τσιγγάρας

Ο **Θεοχάρης Τσιγγάρας** (γενν. 20 Αυγούστου 2000) είναι Έλληνας επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Ατρόμητο Αθηνών και την εθνικής Ελλάδος.
## Καριέρα σε συλλόγους

### Πρώιμη καριέρα
Ο Τσιγγάρας ήταν μέλος της ακαδημίας του ΠΑΟΚ από το 2010. Ήταν ένας από τους σημαντικότερους παίκτες της ομάδας Κ15 που κέρδισε τον τίτλο της σεζόν 2014-15, της Κ17 την σεζόν 2015-16 και της Κ19 που κέρδισε το πρωτάθλημα σε τρεις διαδοχικές σεζόν (2017-18, 2018-19, 2019-20). Ήταν επίσης βασικός με τον ΠΑΟΚ στο ΟΥΕΦΑ Γιουθ Λιγκ και έχει εκπροσωπήσει την Ελλάδα σε κάθε επίπεδο νέων.

### ΠΑΟΚ
Το καλοκαίρι του 2019, εντάχθηκε στην πρώτη ομάδα του ΠΑΟΚ για την καλοκαιρινή προετοιμασία και έπαιξε στο φιλικό με την Ζβόλε. Η εξέλιξη του παίκτη δεν πέρασε απαρατήρητη από τον προπονητή του ΠΑΟΚ, Άμπελ Φερέιρα. Ο Τσιγγάρας έκανε το ντεμπούτο του με τον ΠΑΟΚ τον Ιούνιο του 2020 εναντίον του Άρη, μπαίνοντας ως αλλαγή στο 86ο λεπτό, στα πλαίσια των πλέι οφ του πρωταθλήματος.

Την επόμενη σεζόν (2020-2021), βρήκε αρκετό χρόνο συμμετοχής υπό τις οδηγίες του Πάμπλο Γκαρσία, ενώ έφτασε και στην κατάκτηση του κυπέλλου Ελλάδας, όπου ο ΠΑΟΚ στον τελικό, επικράτησε του Ολυμπιακού με σκορ 2-1. Ο Τσιγγάρας αγωνίστηκε στον τελικό, αντικαθιστώντας τον Αμρ Ουάρντα στο 80ο λεπτό της αναμέτρησης. Την περίοδο 2021-2022, είχε και πάλι ενεργό ρόλο στην ομάδα, ενώ για την σεζόν 2022-2023 παραχωρήθηκε δανεικός στην Γαλλική Τουλούζ, με την οποία έφτασε στην κατάκτηση το κυπέλλου Γαλλίας, χωρίς ωστόσο να αγωνίζεται τακτικά. 

Την αγωνιστική περίοδο 2023-2024 επέστρεψε στην ομάδα του ΠΑΟΚ, πετυχαίνοντας το πρώτο του γκολ με την ομάδα στο πρωτάθλημα, στον εκτός έδρας αγώνα με την Κηφισιά. Στο φινάλε της ίδιας σεζόν, στέφθηκε πρωταθλητής Ελλάδος με τον ΠΑΟΚ.    

### Ατρόμητος
Στις 26 Αυγούστου 2024, ο Τσιγγάρας υπέγραψε συμβόλαιο με τον Ατρόμητο Αθηνών. 

## Εθνική ομάδα
Ο Τσιγγάρας έκανε το ντεμπούτο του με την Εθνική Ελλάδας στις 11 Ιουνίου του 2024, στα πλαίσια ενός φιλικού αγώνα εναντίον της Μάλτας στο Γκρόντιγκ της Αυστρίας. Αντικατέστησε τον Μανώλη Σάλιακα στο 81ο λεπτό του αγώνα.

## Τίτλοι
**ΠΑΟΚ**

* Πρωτάθλημα Ελλάδος: 2023-24
* Κύπελλο Ελλάδας: 2018-19, 2020–21

**Τολούζ**

* Κούπε ντε Φρανς: 2022-23

## Παραπομπές


Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Τουλούζ ΦΚ
Κατηγορία:Ποδοσφαιριστές Λιγκ 1
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ατρόμητου Αθηνών